BIOLOGIJA (8. B)

UČNI LIST 2

1. Ponovi in do konca predelaj učno snov VIDIM (str. 78, 79, 80 - ponovitev; str. 81, 82 – preberi in predelaj učno snov).
2. Dopiši v zvezek vse kar je na ppt predstavitvi in še ni zapisano v zvezku.
3. SAMOSTOJNO DELO:

* Kar kdaj vidiš, si lahko tudi zapomniš. To je vidni spomin.
* Pozabavaj se s kratko vajo. Poglej po sobi, nato zapri oči. Poskušaj se spomniti vseh stvari v sobi, ki so rjave, oranžne in modre barve. Odpri oči in še enkrat poglej po sobi ter preveri, ali je tvoj vidni spomin zaznal vse rjave, oranžne in modre stvari.
* Tvoji možgani sestavljajo svojo sliko iz sporočil obeh očes in včasih se lahko zgodi, da te možgani zavedejo. To, kar misliš, da vidiš, ni povsem resnično.
* Napravi kratek poskus. Zazri se v svoja kazalca, ki ju držiš približno 15 cm pred svojimi očmi, tako da se njuni konici v vodoravni legi dotikata. Skozi stik med njima se zazri v kakšen predmet v daljavi. Kaj opaziš? Kako si razložiš ta pojav? Svoje ugotovitve zapiši v zvezek.
* Vidne prevare.
* Staršem poglej v oči čisto od blizu, tako blizu, da se z nosom skoraj dotikata. Kakšno sliko vidiš?
* Naredi svoj risani film. Če odpreš učbenik na strani 79, v desnem spodnjem kotu vidiš začetno risbo risanega filma. Med palcem in prsti desne roke prelistaj učbenik do strani 99 in pred tabo zaživi risanka.
* Takšno risanko lahko narediš tudi ti. Na spodnji desni rob zvezka nariši svoje povezane slike v gibanju.